《岳阳楼观洞庭》
宋代·石赓

洞庭白波如雪山，九月颠风初作寒。
乾坤荡活漫无际，岳阳楼中方好看。
居人习惯占天色，短艇高樯绝行迹。
一点君山乍有无，鱼龙作坏三闾宅。
楼上观湖壮思生，巴陵酒熟香出瓶。
倾壶快饮为君尽，醉杀谪仙诗始成。
二年持节临荆部，扁舟此地常来去。
今日凭高觉胆惊，归欢莫与风涛过。

作者简介：泉州同安人，字声叔。仁宗皇祐元年进士。累迁大理丞。王安石奇其文而荐之，历广西运判。哲宗元祐五年知台州。